open-index/open-wikipedia-markdown huggingface dataset:
Uncanny X-Men

Το ***Uncanny X-Men*** (αρχική ονομασία ***The X-Men***) είναι σειρά κόμικς της Marvel Comics, δημιουργημένη από τους Σταν Λι και Τζακ Κέρμπι. Σε αυτή πρωταγωνιστούν οι X-Men, μια ομάδα μεταλλαγμένων χαρακτήρων, που εμφανίστηκαν για πρώτη φορά τον Σεπτέμβριο του 1963 στο *The X-Men* #1

Οι X-Men είναι μεταλλαγμένοι που, ως αποτέλεσμα εξελικτικής αλλαγής, γεννήθηκαν με υπεράνθρωπες δυνάμεις ή ιδιότητες που συνήθως εκδηλώνονται κατά την εφηβεία. Στις ιστορίες τους, πολλοί κοινοί άνθρωποι αντιμετωπίζουν με τρόμο και απόρριψη τους μεταλλαγμένους (οι οποίοι συχνά αναφέρονται ως *Homo superiors*), καθώς θεωρούνται από τους επιστήμονες ως το επόμενο βήμα της ανθρώπινης εξελικτικής αλυσίδας και επομένως συνιστούν απειλή για την ανθρώπινη κοινωνία. Οι φόβοι αυτοί ενισχύονται και λόγω πολλών μεταλλαγμένων που χρησιμοποιούν τις δυνάμεις τους για εγκληματικές ενέργειες. Οι X-Men δημιουργήθηκαν από τον καθηγητή Τσαρλς Εξέβιερ, έναν πλούσιο μεταλλαγμένο που ίδρυσε μία ακαδημία με σκοπό να εκπαιδεύσει νεαρούς μεταλλαγμένους και να προστατεύσει αυτούς αλλά και τον υπόλοιπο κόσμο από απειλές όπως ο Magneto και η Αδελφότητα των Κακών Μεταλλαγμένων.

## Κυκλοφορία
### Στην Ελλάδα
Τεύχη της σειράς έχουν δημοσιευθεί από την εταιρία Καμπανάς και αργότερα από τη Μαμούθ Comix και τη Modern Times.

## Εξωτερικοί σύνδεσμοι
*''Uncanny X-Men'' στο Marvel.com
*''Uncanny X-Men'' στο the Marvel Database
*''Uncanny X-Men'' στο Unofficial Handbook των δημιουργών της Marvel Comics

Κατηγορία:Αμερικανικά κόμικς
Κατηγορία:Κόμικς υπερηρώων
Κατηγορία:Marvel Comics
Κατηγορία:Χαρακτήρες κόμικς που δημιουργήθηκαν το 1963
Σταν Λι

Ο **Στάνλεϊ Μάρτιν Λίμπερ** (αγγλικά: *Stanley Martin Lieber*, 28 Δεκεμβρίου 1922 - 12 Νοεμβρίου 2018), περισσότερο γνωστός ως Σταν Λι ήταν Αμερικανός αρχισυντάκτης, εκδότης και επίτιμος πρόεδρος της εταιρίας Marvel Comics . 

Σε συνεργασία με εικονογράφους όπως ο Τζακ Κέρμπι και ο Στιβ Ντίτκο, ο Λι δημιούργησε δημοφιλείς χαρακτήρες κόμικς όπως ο Spider-Man, οι Fantastic Four, οι X-Men, ο Hulk, ο Thor, ο Iron Man, ο Daredevil, ο Doctor Strange και πολλοί άλλοι, μεταμορφώνοντας τη Marvel Comics από μικρό εκδοτικό οίκο σε μεγάλη επιχείρηση, με παρουσία σε πολλούς κλάδους ψυχαγωγίας. Θεωρείται ένας από τους βασικότερους θεμελιωτές των σύγχρονων κόμικς.

Στις 17 Νοεμβρίου του 2008 τιμήθηκε από τον πρόεδρο των ΗΠΑ με το Εθνικό Μετάλλιο των Τεχνών, τη μεγαλύτερη καλλιτεχνική διάκριση της χώρας.

Ήταν νυμφευμένος με την Τζόαν Λι (1922-2017).

## Βιογραφία
Ο Στάνλεϊ Μάρτιν Λίμπερ γεννήθηκε στη γωνία της 98ης οδού West και West End Avenue στο Μανχάταν της Νέας Υόρκης, στο διαμέρισμα των Ρουμανο-εβραίων μεταναστών γονέων του, της Σίλια (το γένος Σόλομον) και του Τζακ Λίμπερ. Ο πατέρας του ήταν ράφτης. Εργάστηκε μόνο σποραδικά μετά τη Μεγάλη Ύφεση, μέχρι που  και η οικογένεια μετακόμισε στο Fort Washington Avenue, στο Washington Heights, στο Μανχάταν. Όταν ο Λι ήταν σχεδόν 9 ετών, γεννήθηκε ο αδελφός του, Λάρι. Είχε πει πως το 2006, ως παιδί, είχε επηρεαστεί από τα βιβλία και τις ταινίες, ιδίως εκείνες με τον Έρολ Φλυν σε ηρωικούς ρόλους. Στην εφηβεία του, η οικογένεια μετακόμισε σε ένα διαμέρισμα στο Μπρονξ. Ο Λι το περιέγραφε ως «ένα διαμέρισμα τρίτου ορόφου με θέα από πίσω», με τον ίδιο και τον αδελφό του να μοιράζονται ένα υπνοδωμάτιο και τους γονείς τους, να κοιμούνται σε έναν πτυσσόμενο καναπέ.  

Στα νιάτα του εργάστηκε σε θέσεις μερικής απασχόλησης, όπως να γράφει νεκρολογίες για μια υπηρεσία ειδήσεων και δελτία τύπου για το Εθνικό Κέντρο Φυματίωσης. Έκανε παράδοση σάντουιτς για το φαρμακείο Jack May στα γραφεία στο Ροκφέλερ Σέντερ, εργάζεται ως κλητήρας για έναν κατασκευαστή παντελονιών, εγκαινιάζοντας στο θέατρο Rivoli στο Μπρόντγουεϊ, και πουλώντας συνδρομές στην εφημερίδα New York *Herald Tribune*. Αποφοίτησε το λύκειο νωρίς, σε ηλικία 16,5 ετών το 1939, και εντάχθηκε στο WPA Federal Theatre Project.

## Παραπομπές


## Εξωτερικοί σύνδεσμοι

*
*

Κατηγορία:Αμερικανοί δημιουργοί κόμικς
Κατηγορία:Αμερικανοεβραίοι
Κατηγορία:Αγνωστικιστές
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί φωνής
Κατηγορία:Αμερικανοί συγγραφείς κόμικς
Κατηγορία:Marvel Comics
Κατηγορία:Marvel Entertainment
Κατηγορία:Νικητές Inkpot Award
Γιώργος Αλεξόπουλος

Ο **Γιώργος Αλεξόπουλος** (Αθήνα, 7 Φεβρουαρίου 1977) είναι Έλληνας πρώην διεθνής ποδοσφαιριστής, ο οποίος αγωνιζόταν ως κεντρικός αμυντικός.

## Καριέρα ποδοσφαιριστή
### Σε συλλογικό επίπεδο
Ξεκίνησε την καριέρα του από τις ακαδημίες του Παναθηναϊκού και μετέπειτα προωθήθηκε στην επαγγελματική ομάδα όπου όμως είχε περιορισμένο αριθμό συμμετοχών. Ακολούθησε ένα σύντομο πέρασμα από τον Ηρακλή και αργότερα το Αιγάλεω, με τη φανέλα του οποίου ήταν βασικό στέλεχος το 2004 όταν η ομάδα κατετάγη 5η και κέρδισε την έξοδο στο Κύπελλο ΟΥΕΦΑ. Οι καλές εμφανίσεις με το Αιγάλεω του χάρισαν τη μεταγραφή στην ΑΕΚ το 2005, ένας σοβαρός τραυματισμός όμως τον άφησε εκτός δράσης για 2 αγωνιστικές περιόδους. Όταν επέστρεψε από τον τραυματισμό έκανε 12 εμφανίσεις όντας "ρεζέρβα" των Σωτήρη Κυργιάκου και Ντάνιελ Μαϊστόροβιτς. Μεταγράφηκε στον Εργοτέλη ως ελεύθερος το καλοκαίρι του 2010, με τη φανέλα του οποίου έκλεισε την καριέρα του.

### Στις εθνικές ομάδες
Το ντεμπούτο του με την εθνική Ελλάδας πραγματοποιήθηκε στις 17 Αυγούστου 2005 στην εκτός έδρας φιλική αναμέτρηση εναντίον του Βελγίου, υπό τις οδηγίες του Ότο Ρεχάγκελ. Συνολικά με τη γαλανόλευκη φανέλα είχε 3 συμμετοχές από το 2005 μέχρι το 2006.

Υπήρξε βασικό στέλεχος της εθνικής Ελπίδων, ενώ ήταν μέλος της ομάδας που έλαβε μέρος στον τελικό του ευρωπαϊκού πρωταθλήματος Ελπίδων (Κ-21) το 1998, εναντίον της Ισπανίας.

## Καριέρα προπονητή
Με την ολοκλήρωση της ποδοσφαιρικής του καριέρας ξεκίνησε αυτή του προπονητή. Την περίοδο 2011-12 ήταν βοηθός προπονητή του Νίκου Κωστένογλου στην ΑΕΚ και συνέχισε ως βοηθός του στην Ξάνθη, στην Ανόρθωση Αμμοχώστου και στον Απόλλωνα Σμύρνης.

Στη συνέχεια ανέλαβε την τεχνική ηγεσία της Α.Ε. Πετραλώνων και του Π.Α.Ο. Καματερού και το καλοκαίρι του 2017 ανέλαβε την τεχνική ηγεσία της ομάδας Κ20 της ΑΕΚ, ενώ τον Σεπτέμβριο του 2019 ανέλαβε το πόστο του βοηθού προπονητή στην πρώτη ομάδα της ΑΕΚ, ξανά σαν βοηθός του Νίκου Κωστένογλου. Την άνοιξη του 2021 ανέλαβε το πόστο του βοηθού προπονητή στον Α.Ο. Αιγάλεω ως βοηθός του Αποστόλου Χαραλαμπίδη και συνέχισε μαζί του στην Προοδευτική. Με την αποχώρηση του Αποστόλου Χαραλαμπίδη από τους βυσσινί τον Μάιο του 2023, ανέλαβε την τεχνική ηγεσία της ομάδας, ωστόσο αποχώρησε έπειτα από μία αγωνιστική.

## Παραπομπές


## Πηγές
* Η καριέρα του Γιώργου Αλεξόπουλου στο national football teams
* Το προφίλ του Γιώργου Αλεξόπουλου στο transfermarkt

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εργοτέλη
Κατηγορία:Προπονητές ποδοσφαίρου Προοδευτικής
Γκουστάβο Μαντούκα

Ο **Γκουστάβο Μαντούκα** (*Gustavo Manduca*, 8 Ιουνίου 1980) είναι Βραζιλιάνος πρώην ποδοσφαιριστής, ο οποίος αγωνιζόταν κυρίως στα άκρα αλλά και ως μέσος. Αγωνίστηκε σε 5 χώρες και είναι κάτοχος ιταλικού διαβατηρίου.

## Καριέρα
Σε ηλικία 18 ετών μετακομίζει στη Φινλανδία για χάρη της ομάδα ΧΓΚ Ελσίνκι. Από κει δίνεται δανεικός σε ομάδα 2ης κατηγορίας της χώρας. Συνεχίζει την πορεία του στην Πορτογαλία παίζοντας στην 2η κατηγορία της χώρας για λογαριασμό της Φελγκέιρας, της Εσποσέντε και της Τσάβες. Ακολούθως παίρνει μετεγραφή στην FC Πάσος ντε Φερέιρα που μόλις ανέβηκε στην 1η κατηγορία. Εκεί μένει για ένα χρόνο και το 2004 μετακομίζει στη Μαρίτιμο όπου με τις εμφανίσεις του τραβά το ενδιαφέρον της Μπενφίκα, η οποία και τον αποκτά έναντι 500.000 ευρώ στη μεταγραφική περίοδο του Γενάρη το 2006.

### ΑΕΚ
Στην Μπενφίκα αγωνίζεται μόνο για ένα εξάμηνο και λόγω του ότι δεν ήταν στα πλάνα του προπονητή και δίνεται δανεικός από τον Ιανουάριο του 2007, στην ΑΕΚ Αθηνών με δικαίωμα για αγορά. Η ΑΕΚ χρησιμοποιεί το δικαίωμα αυτό και αγοράζει τον παίκτη και υπογράφουν συμβόλαιο για τρία (3) χρόνια. Αγωνιζόμενος στην "Ένωση" τέσσερις σεζόν, ήταν σε όλες βασικό στέλεχος της ενδεκάδας. Με τον "Δικέφαλο" θα τερματίσει την πρώτη του χρονιά δεύτερος στο πρωτάθλημα και θα φτάσει μια φορά στον τελικό του Κυπέλλου Ελλάδος, το 2009.

### ΑΠΟΕΛ
Με τη λήξη του συμβολαίου του με την ΑΕΚ και τη δίψα για ένα τίτλο στην καριέρα του ο Μαντούκα υπογράφει τριετές συμβόλαιο με την ομάδα του ΑΠΟΕΛ που αγωνίζεται στο Κυπριακό Πρωτάθλημα με την ελπίδα να τα καταφέρει. Κάτι τέτοιο συμβαίνει την πρώτη του σεζόν (2010-11), ενώ ταυτόχρονα κατέκτησε και το Σούπερ Καπ. Εκτός των τίτλων, η ομάδα με πρωταγωνιστή τον Μαντούκα, φτάνει ως τα προημιτελικά το Τσάμπιονς Λιγκ, τη σεζόν 2011-12, και σημειώνει τη μεγαλύτερη διάκριση κυπριακής ομάδας στην Ευρώπη.

## Διακρίσεις
;ΑΠΟΕΛ
*Πρωτάθλημα Κύπρου (2011)
*Σούπερ Καπ Κύπρου (2011, 2013)

;ΧΓΚ Ελσίνκι
* Κύπελλο Φινλανδίας: 1998
* Λιγκ Καπ Φινλανδίας: 1998

;ΑΕΚ
* Κύπελλο Ελλάδος: Φιναλίστ 2008-09

## Παραπομπές
*Ανακοίνωση - Μεταγραφή Gustavo Manduca στον Α.Π.Ο.Ε.Λ. 27/05/2010
*Ανακοίνωση - Μεταγραφή Gustavo Manduca στην ΑΕΚ Αθηνών. 15/05/2007

## Εξωτερικοί σύνδεσμοι

*Βραζιλιάνικη Ομοσπονδία: Βάση δεδομένων πορτογαλικά
*SambaFoot Προφίλ
*Στατιστικά και Προφίλ στο Zerozero
*Στατιστικά στο ForaDeJogo 

Κατηγορία:Βραζιλιάνοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Γκρέμιο Φουτεμπόλ Πόρτο Αλεγκρένσε
Κατηγορία:Ποδοσφαιριστές ΧΓΚ Ελσίνκι
Κατηγορία:Ποδοσφαιριστές Ατλαντίς ΦΚ
Κατηγορία:Ποδοσφαιριστές ΦΚ Φελγκέιρας
Κατηγορία:Ποδοσφαιριστές ΑΝ Εσποσέντε
Κατηγορία:Ποδοσφαιριστές ΓΝ Τσάβες
Κατηγορία:Ποδοσφαιριστές ΦΚ Πάσος ντε Φερέιρα
Κατηγορία:Ποδοσφαιριστές ΚΣ Μαρίτιμο
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Κύπρο
Φραγκίσκος της Βουρβόνης-Βαντόμ

Ο **Φραγκίσκος της Βουρβόνης-Βαντόμ** (*François de Bourbon-Vendôme*, 1470 - 30 Οκτωβρίου 1495) από τον Οίκο των Βουρβόνων, ήταν κόμης του Βαντόμ (1477-1495) και Γάλλος ευγενής.

## Βιογραφία
Ήταν γιος και διάδοχος του Ιωάννη Η΄ κόμη του Βαντόμ και της Ισαβέλλας του Μπωβώ, κόρης τού Λουδοβίκου μαρεσάλη της Προβηγκίας. Διαδέχθηκε τον πατέρα του σε ηλικία 7 ετών· την εποχή που ήταν ανήλικος, την εξουσία στο δουκάτο διαχειριζόταν ο θείος του Λουδοβίκος.

## Γάμος με την Μαρία του Λουξεμβούργου

Δέχθηκε το 1484 και την κομητεία του Μοντουμπλό που ενσωματώθηκε στην κομητεία του Βαντόμ. Ήταν έμπιστος ακόλουθος της Άννας των Βαλουά και τού αδελφού της βασιλιά Καρόλου Η΄ της Γαλλίας. Νυμφεύτηκε το 1487 τη Μαρία του Λουξεμβούργου, χήρα του Ιακώβου της Σαβοΐας, η οποία είχε μεγάλες εκτάσεις ως προίκα της, όπως οι κομητείες του Σαιν-Πωλ και Σουασσόν στην Πικαρδία και τον πύργο του Κοντέ που ανήκε στον Οίκο της, αυτόν τού Λουξεμβούργου.

## Οικογένεια

Νυμφεύτηκε το 1487 τη Μαρία από τον Οίκο του Λουξεμβούργου, κόρη και κληρονόμο του Πέτρου Β΄ κόμη του Σαιν-Πολ.Παιδιά του ήταν:

* Κάρολος 1489-1537, δούκας του Βαντόμ.
* Φραγκίσκος 1491-1545, κόμης του Σαιν-Πολ.
* Λουδοβίκος 1493-1557, καρδινάλιος και αρχιεπίσκοπος του Σαν (Sens).
* Αντουανέτα 1493-1583, παντρεύτηκε τον Κλαύδιο του Οίκου της Λωρραίνης, δούκα του Γκιζ.
* Λουίζα 1495-1575, ηγουμένη του αββαείου στο Φοντεβρώ.

Από τη μη νόμιμη σχέση του με την Ισαβέλλα του Γκρινί, είχε ένα φυσικό τέκνο:
* (νόθος) Ιάκωβος των Βουρβόνων. 

Πέθανε πρόωρα στο Βερτσέλλι και τον διαδέχθηκε ο μεγαλύτερος γιος του Κάρολος Δ΄ υπό την κηδεμονία της μητέρας του.

## Πρόγονοι


## Παραπομπές



## Πηγές

*Achaintre, Nicolas Louis, Histoire généalogique et chronologique de la maison royale de Bourbon,Vol.1, Rue de L'ecole de Medecine, 1825.
*Sandret, Louis, Revue nobiliaire historique et biographique, Vol.10, Libraire Societes des Antiquaires de France, 1875.

Κατηγορία:Οίκος των Βουρβόνων
Κατηγορία:Κόμητες του Βαντόμ
Κατηγορία:Κόμητες του Σουασόν
Κάρολος Δ΄ της Βουρβόνης

Ο **Κάρολος Δ΄ της Βουρβόνης** (γαλλικά: *Charles IV de Bourbon*, 2 Ιουνίου 1489 - 25 Μαρτίου 1537) από τον Οίκο των Βουρβόνων ήταν Γάλλος πρίγκιπας και στρατιωτικός διοικητής στην αυλή του Φραγκίσκου Α΄ της Γαλλίας. Ήταν κόμης του Βαντόμ (1495-1514) και δούκας του Βαντόμ (1514-1537).

## Βιογραφία
Γεννημένος στο Βαντόμ, ήταν γιος του Φραγκίσκου κόμη του Βαντόμ και της Μαρίας από τον Οίκο του Λουξεμβούργου, κόρης τού Πέτρου Β΄ κόμη τού Σαιν-Πολ. Το 1514 η κομητεία του αναβαθμίστηκε από τον βασιλιά σε δουκάτο.
Υπήρξε έμπιστος ακόλουθος του βασιλιά Λουδοβίκου ΙΒ΄· συμμετείχε στην μάχη του Μαρινιάνο (1515), διορίστηκε από τον βασιλιά στρατιωτικός διοικητής της Ιταλίας και έγινε μέλος της αντιβασιλείας. Σε όλο το διάστημα της απουσίας του την εξουσία στα εδάφη του ασκούσε αντ' αυτού η μητέρα του.

## Αρχηγός του Οίκου των Βουρβόνων
Μετά των θάνατο των δυο ξαδέλφων του Καρόλου Δ΄ του Αλανσόν (1525) και Καρόλου Γ΄ του Μπουρμπό
ν (1527) έγινε τέταρτος σε σειρά διαδοχής στον βασιλικό θρόνο της Γαλλίας μετά τους γιους του βασιλιά και αρχηγός του Οίκου των Βουρβόνων.	
Ο μεγαλύτερος γιος του Καρόλου, ο Αντώνιος νυμφεύτηκε την Ιωάννα Γ΄ της Ναβάρας, κόρη της Μαργαρίτας της Ναβάρρας, κληρονομώντας το δουκάτο του Αλανσόν και το βασίλειο της Ναβάρρας. Ο γιος τους θα γίνει αργότερα βασιλιάς της Γαλλίας ως Ερρίκος Δ΄.

## Οικογένεια
Με τον γάμο του με την Φραγκίσκη των Βαλουά, κόρη τού Ρενέ δούκα του Αλανσόν, παιδιά του ήταν:

* Μαρία 1515-1538, απεβ. 23 ετών.
* Μαργαρίτα 1516-1589, παντρεύτηκε τον Φραγκίσκο Α΄ των Λα Μαρκ δούκα του Νεβέρ.
* Αντώνιος 1518-1562, δούκας του Βαντόμ. Νυμφεύτηκε την Ιωάννα Γ΄ της Ναβάρρας και είχαν γιο τον:
** Ερρίκο Δ΄ της Γαλλίας.
* Φραγκίσκος 1519-1546, κόμης του Ανγκιάν.
* Μανταλένα 1521-1561, ηγουμένη στο αββαείο του Σαιν-Κρουα ντε Πουατιέ.
* Κάρολος 1523-1590, αρχιεπίσκοπος του Ρουέν.
* Αικατερίνη 1525-1594, ηγουμένη στο αββαείο του Σουασόν.
* Ειρήνη 1527-1583, ηγουμένη στο αββαείο του Σέλε.
* Ιωάννης 1527-1583, κόμης του Σουασσόν & του Ανγκιάν. Νυμφεύτηκε την εξαδέλφη του Μαρία δούκισσα του Εστουτβίλ.
* Λουδοβίκος Α΄ 1530-1569, πρίγκιπας του Κονντέ.
* Ελεονώρα 1532-1611, ηγουμένη στο αββαείο του Φοντεβρώ.

## Πρόγονοι


## Παραπομπές


## Πηγές

*Achaintre, Nicolas Louis, Histoire généalogique et chronologique de la maison royale de Bourbon,Vol.1, Rue de L'École de Médecine, 1825.
*The Encyclopædia Britannica, Vol.27, Ed. Hugh Chisholm, 1911.
*Bulletin de la commission historique et archéologique de la Mayenne, Jan. 1878, Imprimerie De Leon Moreau, 1885.

Κατηγορία:Οίκος των Βουρβόνων
Κατηγορία:Δούκες του Βαντόμ
Κατηγορία:Κόμητες του Σουασόν
Λουδοβίκος Α΄ του Κοντέ

Ο **Λουδοβίκος A΄**, πρίγκιπας του Κοντέ (*Louis Ier de Bourbon, prince de Condé*, 7 Μαΐου 1530 - 13 Μαρτίου 1569) από τον Οίκο των Βουρβόνων ήταν εξέχων Ουγενότος ηγέτης και στρατηγός, ιδρυτής του κλάδου των Κονντέ. 

## Βιογραφία
Ήταν ο πέμπτος γιος του Καρόλου δούκα του Βαντόμ και της Φραγκίσκης των Βαλουά, κόρης τού Ρενέ δούκα του Αλανσόν. Ως νεότερος αδελφός του Αντωνίου δούκα του Βαντόμ, ο Λουδοβίκος Α΄ ήταν θείος του Ερρίκου Δ΄ της Γαλλίας.

Ως Γάλλος στρατηγός, πολέμησε κατά των Ισπανών στη μάχη του Μετς (1552) και του Αγίου Κουεντίνου (1557). Μετά τον προσηλυτισμό του στον Προτεσταντισμό περιπλέχθηκε στη συνωμοσία του Αμπουάζ (1560) που είχε στόχο να απαγάγει τον έφηβο βασιλιά της Γαλλίας Φραγκίσκο Β΄ σφετεριζόμενοι την δύναμη του Καθολικού Οίκου των Γκιζ. Η συνωμοσία απέτυχε παταγωδώς, με τη σφαγή πολλών από τους συνωμότες.

Ο Λουδοβίκος παρόλα αυτά συνέχιζε τις προσπάθειες του κυριεύοντας το Ντρε (1562). Στην Ορλεάνη, ο Φραγκίσκος, δούκας του Γκιζ, δολοφονήθηκε και οι φόβοι της βασίλισσας για ανατροπή της την οδήγησαν να καταλήξει στην ειρήνη του Αμπουάζ (1563, σύμφωνα με τους όρους της οποίας οι Ουγενότοι αποκτούσαν θρησκευτική ελευθερία.

Σκοτώθηκε στη μάχη του Ζαρνάκ (1569) και τον διαδέχθηκε ο γιος, του Ερρίκος Α΄των Βουρβόνων πρίγκιπας του Κονντέ, ένας άλλος δυναμικός Ουγενότος.

## Οικογένεια
Νυμφεύτηκε πρώτα το 1551 την Ελεονώρα, κόρη του Καρόλου κόμη του Ρουσύ & κυρίου του Ρουά και είχε επιζόντα τέκνα:
* Ερρίκος Α΄ 1552-1588, πρίγκιπας του Κονντέ. 
* Φραγκίσκος 1558-1614, πρίγκιπας του Κοντί.
* Κάρολος 1562-1594, αρχιεπίσκοπος του Ρουέν.

Το 1564 απεβίωσε η Ελεονώρα και ο Λουδοβίκος Α΄ έκανε δεύτερο γάμο το επόμενο έτος με τη Φραγκίσκη των Βαλουά-Ορλεάνης, κόρη του Φραγκίσκου μαρκησίου του Ροτελέν (γιου του Λουδοβίκου Α΄ δούκα του Λονγκεβίλ) και είχε επιζόν τέκνο:
* Κάρολος 1566-1612, κόμης του Σουασσόν.

Θεωρείται ότι με την ερωμένη του Ισαβέλλα ντε Λιμέιγ, κυρία των τιμών της Αικατερίνης των Μεδίκων και μέλος της περίφημης *Ιπτάμενης Μοίρας* κατασκόπων της, απέκτησε έναν γιο· ο Λουδοβίκος Α΄ αρνήθηκε σθεναρά αυτό, προς θλίψη της Ισαβέλλας.

## Πρόγονοι



## Πηγές
* de Boislisle, A. (1902). "Trois Princes de Conde: A Chantilly". Annuaire-Bulletin de la Société de l'Histoire de France (in French). 39 (2).
* Knecht, R.J. (1989). The French Wars of Religion, 1559-1598. Longman.
* Knecht, R.J. (2000). The French Civil Wars. Pearson Education Limited.

Κατηγορία:Οίκος των Βουρβόνων-Κοντέ
Κατηγορία:Γάλλοι στρατιωτικοί
Κατηγορία:Κόμητες του Σουασόν
Κατηγορία:Δούκες του Ανγκιέν
Ιάκωβος Β΄ του Λα Μαρς

Ο **Ιάκωβος Β΄** (1370 - 1438) από τον Οίκο των Βουρβόνων ήταν κόμης του Λα Μαρς.

## Βιογραφία
Ήταν γιος του Ιωάννη Α΄ κόμη του Λα Μαρς και της Αικατερίνης των Μοντουάρ, κόρης τού Ιωάννη ΣΤ΄ κόμη του Βαντόμ & Καστρ. Συμμετείχε στη μάχη της Νικόπολης, επέστρεψε στη Γαλλία και στη συνέχεια επιτέθηκε στην Αγγλία με την υποστήριξη του Όουεν Δ΄ της Ουαλίας. Ο στόλος του κυρίευσε το Πλίμουθ (1403) αλλά 12 πλοία από τον στόλο του χάθηκαν σε θύελλα επιστρέφοντας στη Γαλλία (1404). 
Ήταν οπαδός του Ιωάννη του Ισχυρού και εχθρός του κλάδου των Αρμανιάκ. Οι υποθέσεις του διακόπηκαν από ένα διάστημα παραμονής του στο εξωτερικό. Το 1415 οι βαρόνοι της Νάπολης τακτοποίησαν τον γάμο του με την Ιωάννα Β' της Νάπολης, ελπίζοντας να σπάσει η δύναμη των Παντόλφο Αλόπο και Μούτσιο Σφόρτσα. Ο Αλόπο εκτελέστηκε και αιχμαλωτίστηκε ο Σφόρτσα, αλλά επίσης κρατούσε τη βασίλισσα σε ομηρεία ελπίζοντας να γίνει ο ίδιος βασιλιάς. Τότε οι αγανακτισμένοι βαρόνοι τον συνέλαβαν (1416) και αυτός εξαναγκάστηκε να ελευθερώσει τον Σφόρτσα και να παραιτηθεί από τα δικαιώματα του για τη βασιλεία. 

## Οικογένεια

Νυμφεύτηκε πρώτα (1406) στην Παμπλόνα τη Βεατρίκη των Εβρέ, κόρη του Καρόλου Γ΄ της Ναβάρρας, η οποία απεβίωσε στη γέννα του μικρότερου παιδιού της, απέκτησαν τρεις κόρες:
* Ισαβέλλα 1408-1445 μοναχή.
* Μαρία 1410-1445 μοναχή.
* Ελεονώρα 1412-1464, παντρεύτηκε τον Βερνάνδο του Αρμανιάκ (απεβ. 1462), ο οποίος διαδέχθηκε τον πεθερό του στην κομητεία του Λα Μαρς.

Το 1412 νυμφεύτηκε, σε δεύτερο γάμο του την Ιωάννα Β΄ της Νάπολης, χωρίς να αποκτήσουν παιδιά.

Μετά τον τέλος και της δεύτερης συζύγου του αρνήθηκε όλους τους τίτλους, παραιτήθηκε υπέρ του γαμπρού του Βερνάρδου και έγινε μοναχός (1435).

## Πρόγονοι


## Παραπομπές



## Πηγές

*Kenneth Meyer Setton, The Papacy and the Levant, 1204-1571: The thirteenth and fourteenth centuries, Vol. I.
*The Cambridge Medieval History, Vol. 8, ed. John Bagnell Bury, Henry Melvill Gwatkin and James Pounder Whitney, (Cambridge University Press, 1959).
*Elena Woodacre, The Queens Regnant of Navarre: Succession, Politics, and Partnership, 1274-1512.

Κατηγορία:Οίκος των Βουρβόνων
Κατηγορία:Μονάρχες της Νεαπόλεως
Κατηγορία:Πρίγκιπες του Τάραντα
Κύριο θέμα (μουσική)

Ως **κύριο θέμα**, **λάιτμοτίβ** (γερμ. **Leitmotiv**) είναι το αναγνωρίσιμο καλλιτεχνικό μελωδικό ή αρμονικό στοιχείο που χρησιμοποιείται ως πηγή έμπνευσης αλλά και συνδετικός κρίκος με ένα πρόσωπο, αντικείμενο ή αφηρημένη έννοια π.χ. του μουσικού δράματος έτσι που να το συνοδεύει κάθε φορά που αυτό εμφανίζεται στη σκηνή ή υπονοείται με οποιονδήποτε τρόπο από τα λόγια των τραγουδιστών-ηθοποιών. Ταυτίζεται με τον αντίστοιχο γαλλικό όρο *idée fixe*.

Τα λαϊτμοτίβε μπορούν να παρουσιαστούν στην αυθεντική τους μορφή (συνήθως όταν ακούγονται για πρώτη φορά), παραλλαγμένα ή σε συνδυασμό με άλλα. Η χρήση τους έγκειται στο να λειτουργούν σαν υπενθύμιση του στοιχείου με το οποίο ταυτίζονται στο υποσυνείδητο του ακροατή και σαν δομικό υλικό, το οποίο βοηθάει στη μορφολογική ενότητα του δράματος.

## Ιστορία
Τα λαϊτμοτίβε αποτελούν εξέλιξη του υπενθυμητικού μοτίβου και στη μουσική πρωτοχρησιμοποιήθηκαν από τον Γερμανό συνθέτη Καρλ Μαρία φον Βέμπερ (1786-1826). Ο συνθέτης όμως, ο οποίος τα αξιοποίησε πλήρως και τα χρησιμοποίησε κατά κόρον στα έργα του, είναι ο επίσης Γερμανός Ρίχαρντ Βάγκνερ (1813-1883), που ουσιαστικά έχτισε όλα τα μουσικά του αριστουργήματα με βάση την αρχή της τεχνικής του λαϊτμοτίφ. Αργότερα χρησιμοποίησαν την ίδια τεχνική οι Τζάκομο Πουτσίνι, Ρίχαρντ Στράους και άλλοι. Σήμερα εμφανίζονται λαϊτμοτίβε στη μουσική των κινηματογραφικών έργων «Ο Πόλεμος των Άστρων», Κινγκ Κονγκ, «Ο Άρχοντας των Δαχτυλιδιών» κ.α.

## Σημαντικά λαϊτμοτίβε
Το λαϊτμοτίφ από την όπερα Τριστάνος και Ιζόλδη του Ρίχαρντ Βάγκνερ ήταν σημαντικός σταθμός της κλασικής μουσικής και πηγή έμπνευσης που οδήγησε τελικά στο ατονικό σύστημα και τον δωδεκαφθογγισμό.
*  (11:09 Λεπτά - 13,9 MB)

## Άλλα λαϊτμοτίβε
* Κλιντ Μάνσελ "**Lux Aeterna**" (*[[Ρέκβιεμ για ένα όνειρο]]*)

## Δείτε επίσης
* Θέμα (μουσική)
* Μοτίβο (μουσική)

Κατηγορία:Μουσική θεωρία
Εκδικητές

Οι **Εκδικητές** είναι φανταστική ομάδα υπερηρώων που πρωταγωνιστεί σε σειρές κόμικς της Marvel Comics. Η ομάδα αποτελείται από διάφορους χαρακτήρες πολλοί εκ των οποίων δημιουργήθηκαν από τον Σταν Λι και τον Τζακ Κέρμπι και έκανε την πρώτη της εμφάνιση στο τεύχος *The Avengers* vol. 1, #1 (Σεπτέμβριος 1963).

Αποκαλούμενοι ως "Οι Ισχυρότεροι Ήρωες της Γης", οι Εκδικητές αρχικά αποτελούνταν από τους: Ant-Man, Wasp, Thor, Iron Man και Hulk. Σχεδόν από την αρχή πάντως, η σύνθεση της ομάδας υπήρξε ρευστή με τον Hulk σύντομα να αποχωρεί και τον Captain America να εντάσσεται. Παρότι τα πρόσωπα εναλλάσσονται, η θεμελιώδης σταθερά του κόμικ είναι ότι οι Εκδικητές αναλαμβάνουν να αντιμετωπίσουν τις απειλές που δεν μπορεί να αντιμετωπίσει μόνος ένας υπερήρωας και για να δοθεί έμφαση στη δύναμη της ομάδας, το σύνθημά τους πριν από τη μάχη είναι "Εκδικητές Ενωθείτε!".

Οι Εκδικητές έχουν εμφανιστεί σε πολλές τηλεοπτικές σειρές και ταινίες. Παίζουν κεντρικό ρόλο στο Κινηματογραφικό Σύμπαν της Marvel (MCU) πρωταγωνιστώντας στις ταινίες *[[Οι Εκδικητές (ταινία, 2012)|Οι Εκδικητές]]* (2012), *[[Εκδικητές: Η Εποχή του Ultron]]* (2015), *[[Εκδικητές: Ο Πόλεμος της Αιωνιότητας]]* (2018), *[[Εκδικητές: Η Τελευταία Πράξη]]* (2019), *[[Εκδικητές: Η Άνοδος του Doctor Doom]]* (2026) και ** (2027). Επίσης εμφανίζονται στο *[[Captain America: Εμφύλιος Πόλεμος]]* (2016). Μεμονωμένα μέλη της ομάδας έχουν επιπλέον αυτόνομα franchises.

## Σύνθεση της ομάδας
Στην ομάδα έχουν κατά καιρούς ενταχθεί άνθρωποι, υπεράνθρωποι, μεταλλαγμένοι, Inhumans, ανδροειδή, θεότητες, εξωγήινοι, θρυλικά όντα, ακόμα και πρώην εγκληματίες.

## Οι Εκδικητές στην Ελλάδα
Ιστορίες των Εκδικητών δημοσιεύθηκαν τη δεκαετία του '70 από την εταιρία Καμπανάς, ενώ οι ιστορίες τους μετέπειτα εντάχθηκαν στο ιστορικό περιοδικό του Spider-Man. Επίσης η Μαμούθ Comix ενέταξε στα περιοδικά των X-Men και των Fantastic Four κάποια τεύχη των Εκδικητών Δυτικής Ακτής και αργότερα, όταν η Καμπανάς τερμάτισε την κυκλοφορία του περιοδικού του Spider-Man, ανέλαβε μεταξύ άλλων και για βραχύ χρονικό διάστημα την έκδοση της βασικής σειράς των Εκδικητών (δημοσιεύοντας κάποια τεύχη της περιόδου εικονογράφησης από τον Κάρμιν Ινφαντίνο).

## Δείτε επίσης
* Νέοι Εκδικητές

## Παραπομπές

## Εξωτερικοί σύνδεσμοι
*Επίσημη ιστοσελίδα 




Κατηγορία:Κόμικς που έγιναν ταινίες
Κατηγορία:Κόμικς που έγιναν τηλεοπτικές σειρές
Κατηγορία:Κόμικς που έγιναν βιντεοπαιχνίδια
Κατηγορία:Χαρακτήρες που δημιουργήθηκαν από τον Σταν Λι
Κατηγορία:Υπερηρωικές ομάδες της Marvel Comics
Κατηγορία:Χαρακτήρες κόμικς που δημιουργήθηκαν το 1963
Κατηγορία:Χαρακτήρες που δημιουργήθηκαν από τον Τζακ Κέρμπι
Νέοι Εκδικητές

Οι **Νέοι Εκδικητές** είναι σειρά κόμικς της εταιρίας Marvel Comics που φιλοξενεί ιστορίες της επανιδρυθείσας ομάδας των Εκδικητών.

Η σειρά ξεκίνησε την κυκλοφορία της τον Νοέμβριο του 2004, σε σενάριο του Μπράιαν Μάικλ Μπέντις και σε σκίτσο του Ντέιβιντ Φιντς. Η ιστορία του πρώτου τεύχους θυμίζει τις αρχικές συνθήκες υπό τις οποίες δημιουργήθηκε η πρώτη ομάδα των Εκδικητών: ένας υπερ-κακός απελευθερώνει φυλακισμένους εγκληματίες με υπερφυσικές δυνάμεις και οι ήρωες ενώνονται για να αντιμετωπίσουν την απειλή. 

Μια εκδοχή της ομάδας έκανε ντεμπούτο στην ταινία του Κινηματογραφικού Σύμπαντος της Marvel (MCU) *[[Thunderbolts*]]* (2025) και είναι προγραμματισμένη να επιστρέψει στο *[[Εκδικητές: Η Άνοδος του Doctor Doom]]* (2026).

## Μέλη

Η αρχική σύνθεση της νέας ομάδας αποτελείται από τους:[αριστερά|μικρογραφία|Προωθητικά σχέδια για το ''Νέοι Εκδικητές'' (vol. 2) #1, από τον Στιούαρτ Ίμονεν, περιλαμβάνοντας τους [Spider-Man, Wolverine, Κάρολ Ντάνβερς, Λουκ Κέιτζ, και The Thing.]]
* Spider-Woman (Βεράνκι υποκρινόμενη την Τζέσικα Ντρου)
* Wolverine
* Captain America
* Luke Cage
* Spider-Man
* Iron Man
* Sentry
* Echo

Τα γεγονότα του *[[Εμφύλιος Πόλεμος (κόμικς)|Εμφυλίου Πολέμου]]* διαιρούν την ομάδα στα δύο, με τον Captain America να δημιουργεί τη δική του ομάδα των Μυστικών Εκδικητών ενάντια στη θέληση του Iron Man.

## Εξωτερικοί σύνδεσμοι
*New Avengers at Avengers InfoCenter
*New Avengers

Κατηγορία:Υπερηρωικές ομάδες της Marvel Comics
Κατηγορία:Marvel Comics
Κατηγορία:Εκδικητές
Κατηγορία:Χαρακτήρες κόμικς που δημιουργήθηκαν το 2005
Αδελφότητα των Κακών Μεταλλαγμένων

Η **Αδελφότητα των Κακών Μεταλλαγμένων** (Brotherhood of Evil Mutants) ή **Αδελφότητα των Μεταλλαγμένων** ή **Αδελφότητα** είναι μία ομάδα αφοσιωμένη στην ανωτερότητα των μεταλλαγμένων που εμφανίζεται σε κόμικς της Marvel Comics. Δημιούργημα των Σταν Λι και Τζακ Κίρμπι, έκαναν την πρώτη τους εμφάνιση στο *[[Uncanny X-Men|The X-Men]]* #4, που δημοσιεύθηκε το Μάρτιο του 1964. 

Αρχηγός και ιδρυτής της ομάδας είναι ο Magneto, βασικός εχθρός της ομάδας υπερηρώων X-Men. Η αρχική σύνθεση της Αδελφότητας περιελάβανε τους: Quicksilver, Scarlet Witch, Mastermind (Jason Wyngarde) και Toad. Η αδελφότητα όμως με αυτή την σύνθεση σύντομα διαλύθηκε και εμφανίστηκε ξανά μετά από χρόνια με άλλα μέλη τα οποία κατά καιρούς αλλάζουν.

## Παραπομπές


## Εξωτερικοί σύνδεσμοι

* Αδελφότητα των Κακών Μεταλλαγμένων στο Marvel.com

Κατηγορία:X-Men
Κατηγορία:Ομάδες της Marvel Comics
Κατηγορία:Χαρακτήρες κόμικς που δημιουργήθηκαν το 1964
Ηθικός νατουραλισμός

Ο **Ηθικός νατουραλισμός** ή ηθική φυσιοκρατία, είναι ρεύμα της φιλοσοφίας και δη της ηθικής. Οι φυσιοκράτες πιστεύουν ότι πρέπει να αναγάγουμε, τους ηθικούς όρους σε φυσικές έννοιες αμφισβητώντας έτσι την αυτονομία, του ηθικού πεδίου. 
Η θεωρία αυτή συσχετίζεται άμεσα με τη θεωρία του ενστίκτου και τη θεωρία της εξέλιξης. Για παράδειγμα όταν η θηλυκή τίγρης νιώθει ότι απειλούνται τα μικρά της αντανακλαστικά και ενστικτωδώς θα μπει μπροστά, για να τα προστατεύσει αφού θα κυριαρχήσει μέσα της ο φυσικός νόμος και το μητρικό ένστικτο.

Κατηγορία:Ηθικές θεωρίες
Γιάννης Χαρτοματζίδης

Ο **Γιάννης Χαρτοματζίδης** (1948 - 12 Ιουνίου 2013) ήταν Έλληνας σκηνοθέτης του κινηματογράφου, της τηλεόρασης και του θεάτρου.

## Βιογραφία
Σκηνοθέτησε πολλές γνωστές ταινίες της δεκαετίας του 1980 με πρωταγωνιστές τον Στάθη Ψάλτη, τον Σωτήρη Μουστάκα και άλλους δημοφιλείς ηθοποιούς. Ο σκηνοθέτης από τα μέσα της δεκαετίας του 1990 μέχρι το θάνατό του ασχολήθηκε ενεργά με τον Οργανισμό συλλογικής διαχείρισης σκηνοθετών, σεναριογράφων και άλλων δημιουργών «Αθηνά», ως μέλος του Δ.Σ. και ταμίας.

Συνεργάστηκε με τον παραγωγό Γιώργο Καραγιάννη και τον Όμηρο Ευστρατιάδη. Μερικές από τις ταινίες που είχε κάνει -κυρίως με παραγωγό τον Γιώργο Καραγιάννη- είναι οι «Κλεφτρόνι και τζέντλεμαν», «Ο ροζ γάτος», «Τρελλός είμαι ό,τι θέλω κάνω!..» και «Λαλάκης ο Εισαγόμενος».

Πέθανε τον Ιούνιο του 2013 σε ιδιωτικό νοσοκομείο της Αθήνας.

## Φιλμογραφία
 

## Τηλεόραση

## Παραπομπές


## Πηγές
*Έφυγε ο Γιάννης Χαρτοματζίδης, εφημερίδα "Εσπρέσσο", άρθρο του Αλκίνοου Μπουνιά, 12-6-2013.

Κατηγορία:Έλληνες σκηνοθέτες
Κατηγορία:Έλληνες σκηνοθέτες θεάτρου
Μάχη του Στέρλινγκ

thumb|350px|Το Στέρλινγκ. Διακρίνεται το μνημείο Γουάλας
Η **μάχη της γέφυρας Στέρλινγκ** ήταν μάχη του πρώτου πολέμου της σκωτσέζικης ανεξαρτησίας. Στις 11 Σεπτεμβρίου 1297, οι δυνάμεις των Άντριου ντε Μάρεϊ και Γουίλιαμ Γουάλας νίκησαν τις συνδυασμένες αγγλικές δυνάμεις των Τζων ντε Βάρεν, του κόμητος του Σάρεϊ και του Χιου ντε Κρέσινχαμ κοντά στο Στέρλινγκ, στον ποταμό Φορθ.

## Η Εμπλοκή
Στις 11 Σεπτεμβρίου 1297 ο στρατός του Μάρεϊ και του Γουάλας, ενώθηκαν με αυτές των JΤζων ντε Βάρεν, του Κόμητα του Σάρεϊ, του Λόρδου Θησαυροφύλακα και του Χιου ντε Κρέσινχαμ έξω από το Στέρλινγκ. Από εκεί οι στρατιές των Σκωτσέζων προχώρησαν και συγκεντρώθηκαν στο Abbey Craig βόρεια του ποταμού Φορθ. Εκεί οι άνδρες κατατάχθηκαν σε στρογγυλούς σχεδιασμούς προστατευόμενοι από τις ασπίδες τους και οπλισμένοι με σπαθιά και ακόντια. Οι σχηματισμοί αυτοί ήταν άγνωστοι και πρωτοπόροι για την εποχή εκείνη και ήταν μάλλον ιδέα του εφευρετικού μυαλού τού Γουάλας.

Ο Αγγλικός στρατός είχε παραταχθεί στην νότια όχθη του ποταμού. Με το μέρος των Εγγλέζων ήταν πολλοί Σκωτσέζοι ιππότες και ακόλουθοι τους, υποταγμένοι του Εδουάρδου. Ένοιωθαν υπεροχή επειδή την εποχή εκείνη ο κόσμος πίστευε ότι ένας στρατός από αρματωμένους ιππότες ήταν αδύνατον να ηττηθεί από το πεζικό. Εκτός αυτού ήταν περίπου τετραπλάσιοι του αριθμού των Σκωτσέζων και ήταν πιο καλά οργανωμένοι και εκγυμνασμένοι. Τις δυο στρατιές χώριζε μόνο ο ποταμός και μια μικρή ξύλινη γέφυρα. Έτσι ο Σάρεϊ, νοιώθοντας ασφαλής επειδή οι άλλοι δεν είχαν ιππικό, ξεκίνησε να διασχίσει το γεφυράκι.

Οι δυνάμεις του Γουάλας δεν επιτέθηκαν αμέσως, αλλά ούτε όμως περίμεναν πολύ. Άφησαν μερικούς από τους Εγγλέζους να περάσουν τη γέφυρα και τους επιτέθηκαν με δυο τμήματα στρατού, ένα για να τους χτυπά κατά μέτωπο και ένα άλλο αποκόπτοντάς τους από τους υπολοίπους.

Οι Εγγλέζοι κατ αυτόν τον τρόπο διαμελίστηκαν ενώ στο βαλτώδες έδαφος στις όχθες του ποταμού δεν μπορούσαν να ελιχθούν και γι' αυτό τον λόγο ήταν ανίσχυροι. Στον πανικό που επικράτησε μεταξύ των Άγγλων φάνηκε η υπεροχή του Γουάλας και του στρατηγικού του μυαλού. Από την πλευρά των Σκωτσέζων οι απώλειες ήταν ελάχιστες. Ο Μάρεϊ πληγώθηκε βαριά και πέθανε λίγο αργότερα μετά από την μάχη. Οι Εγγλέζοι όμως ηττήθηκαν με μεγάλες απώλειες. Ο Σάρεϊ κατέφυγε στο Μπέργουικ (Berwick), ο Κρέσινχαμ σκοτώθηκε.

## Η ιστορική σημασία της μάχης του Στέρλινγκ
Η μάχη του Στέρλινγκ έμεινε στην ιστορία όχι μόνο ως απελευθερωτικός αγώνας της Σκωτίας, αλλά και επειδή για πρώτη φορά ένα μικρό πεζικό σώμα νίκησε ισχυρότερο ιππικό σώμα.

## Κινηματογράφος
Η Μάχη του Στέρλινγκ αναφέρεται στο έργο Braveheart, όμως ανακριβώς παραλείπονται ποταμός και γεφυράκι και έτσι αλλοιώνεται το ιστορικό της διαδραματισμένης τακτικής.

## Βιβλιογραφία
* David Ross: Scotland - History of a Nation; Lomond Books; 1998; ISBN 0 947782 583

Μάχη του Στέρλινγκ
Στερλινγκ
Κατάλογος πόλεων της Λευκορωσίας

* Ασμιάνυ (Ашмяны)
* Βιτσέμπσκ (Віцебск)
* Γόμελ (Гомель)
* Γρόντνα (Гродна)
* Λίντα (Ліда)
* Μογκιλιόφ (Магілёў)
* Μαλαντζέτσνα (Маладзечна)
* Μαζύρ (Мазыр)
* Μινσκ (Мінск) (Πρωτεύουσα)
* Μπρεστ (Брэст)
* Μπαμπρούισκ (Бабруйск)
* Μπαραναβίτσυ (Баранавічы)
* Μπορίσοφ (Барысаў)
* Ναβαπόλατσκ (Наваполацк)
* Όρσα (Орша)
* Πινσκ (Пінск)
* Πόλατσκ (Полацк)
* Σαλιγόρσκ (Салігорск)
* Σβετλαγόρσκ (Светлагорск)
* Στόλιν (Столін)


Λευκορωσίας
Λίμνη Καβαγκούτσι

Η **Λίμνη Καβαγκούτσι** () είναι λίμνη κοντά στο όρος Φούτζι στην Ιαπωνία. Βρίσκεται στην περιοχή Φουτζικαουγαγκουτζικο (*Fujikawaguchiko*) της περιφέρειας Γιαμανάσι (Yamanashi) και αποτελεί την πιο δημοφιλή για τους τουρίστες λίμνη γύρω από το Φούτζι. Είναι τμήμα του προστατευόμενου φυσικού πάρκου Φούτζι-Χακονε-Ίζου (Fuji-Hakone-Izu National Park). Η περιοχή εξυπηρετεί τουσ τουρίστες που επιθυμούν να αναρριχηθούν στο Φούτζι κατά τη διάρκεια της αναρριχητικής περιόδου (Ιούλιος-Αύγουστος).Βρίσκεται σε υψόμετρο 800 μέτρων από τη θάλασσα και σε αυτό οφείλεται το δροσερό καλοκαίρια αι οι συχνά παγωμένοι χειμώνες. Τα τελευταία χρόνια έχει αντικαταστήσει τη γειτονική Λίμνη Γιαμανάκα ως η πιο δημοφιλής από τις 5 λίμνες που περιβάλλουν το Φούτζι. Ο πληθυσμός της περιφέρειας αριθμούσε το 2005, 25.000 άτομα. 

File:Fuji_Kawaguchi_357.JPG|Όρος Φούτζι και λίμνη Καβαγκούτσι
File:Fujifrommarubun.jpg|Όρος Φούτζι και σταθμός Καβαγκούτσι


## Εξωτερικοί σύνδεσμοι

* Kawaguchiko home page 

Κατηγορία:Λίμνες της Ιαπωνίας
Ερμής Παν

Ο **Ερμής Παν** (*Hermes Pan*) ή **Ερμής Παναγιωτόπουλος** (10 Δεκεμβρίου 1909 – 19 Σεπτεμβρίου 1990) ήταν ελληνικής καταγωγής Αμερικανός χορογράφος και χορευτής, συνεργάτης του Φρεντ Αστέρ και της Τζίντζερ Ρότζερς. 

Γεννήθηκε στο Μέμφις του Τενεσί το 1909 και πέθανε στο Μπέβερλι Χιλς της Καλιφόρνια το 1990. Ο πατέρας του ήταν Έλληνας μετανάστης από τα Καλάβρυτα και η μητέρα του, Μαίρη Χιούστον, Ιρλανδή μετανάστρια. Η σταδιοδρομία του άρχισε το 1928 στο Θέατρο Μπρόντγουει όπου εμφανίστηκε σαν χορευτής, ενώ στη συνέχεια έπαιξε, μαζί με την αδελφή του Βάσω, σε πολλά μιούζικαλ συνεργαζόμενος με τον Φρεντ Αστέρ. 

Η συνεργασία του με τον Αστέρ κράτησε σε όλη τους στην καριέρα και συνολικά συνεργάστηκαν σε 17 ταινίες. Η πρώτη συνεργασία τους ήταν στην ταινία *[[Flying Down to Rio]]* (1933).  Το 1937 κέρδισε το Βραβείο Όσκαρ με την ταινία *[[A Damsel in Distress]]* για την χορογραφία, ενώ ήταν επίσης υποψήφιος με το *[[Top Hat]]* (1935) και το *[[Swing Time]]* (1936). Έχει χορέψει ή χορογραφήσει σε 112 ταινίες του Χόλιγουντ.

## Βιβλιογραφία
* Fred Astaire: Steps in Time, 1959, multiple reprints.
* Garson Kanin: Together Again! The Stories of the Great Hollywood Teams, Doubleday, 1981.
* John Mueller: Astaire Dancing - The Musical Films of Fred Astaire, Knopf 1985, ISBN 0-394-51654-0

## Παραπομπές


## Εξωτερικοί σύνδεσμοι
* 

Κατηγορία:Αμερικανοί χορευτές
Κατηγορία:Αμερικανοί χορογράφοι
Κατηγορία:Αμερικανοί ελληνικής καταγωγής
Κατηγορία:Βραβευμένοι με Όσκαρ Καλύτερης Χορογραφίας
Λίμνη Σάι

Η **Λίμνη Σάι** ή Λίμνη Σάικο ((), σημαίνει Δυτική Λίμνη) είναι μία από τις 5 λίμνες που περιβάλλουν το Όρος Φούτζι στην Ιαπωνία. Επικοινωνεί υπόγεια με τις λίμνες Σότζι και Μοτόσου και βρίσκεται σε υψόμετρο 901 μέτρα πάνω από την επιφάνεια της θάλασσας .

## Δείτε επίσης
* Φούτζι
* Λίμνη Καβαγκούτσι

Κατηγορία:Λίμνες της Ιαπωνίας
Εθνικό Πάρκο Φούτζι-Χακόνε-Ίζου

Το **Εθνικό Πάρκο Φούτζι-Χακόνε-Ίζου** () είναι εθνικό πάρκο που καλύπτει εκτάσεις των περιφερειών Γιαμανάσι, Καναγκάουα, Σιζόουκα και Τόκυο της Ιαπωνίας. Περιλαμβάνει το όρος Φούτζι, τις πέντε λίμνες (Καβαγκούτσι, Γιαμανάκα, Σάι, Μοτόσου και Σότζι), την περιοχή Χακόνε, τη χερσόνησο Ίζου και τις νήσους ίζου. Το πάρκο γειτονεύει με τις πόλεις Φούτζι, Ονταουάρα και Νουμάζου.

## Παραπομπές


## Εξωτερικοί σύνδεσμοι
* 
* 
* https://web.archive.org/web/20060629043541/http://www.biodic.go.jp/english/jpark/np/fuji_e.html

Κατηγορία:Λίμνες της Ιαπωνίας
Φουτζι
Φυσικοθεραπεία

μικρογραφία|δεξιά|282px|<center> Φυσικοθεραπεία </center>

Η **Φυσικοθεραπεία** ή **φυσιοθεραπεία** είναι η θεραπευτική προσέγγιση που βασίζεται στα φυσικά μέσα (κίνηση, φως, νερό, ηλεκτρικό ρεύμα κ.λπ.) που χρησιμοποιούνται από τον εξειδικευμένο επαγγελματία υγείας πτυχιούχο Φυσικοθεραπευτή ή Φυσιοθεραπευτή, για θεραπευτικούς σκοπούς. Η Φυσικοθεραπεία ή Φυσιοθεραπεία έχει εφαρμογή σε ασθενείς όλων των ιατρικών ειδικοτήτων (Ορθοπαιδική (ή Ορθοπεδική), Νευρολογία, Γενική Χειρουργική, Νευροχειρουργική, Καρδιοχειρουργική, Παιδιατρική, Πνευμονολογία, Παιδιατρική, Ουρολογία κ.λπ.).

Γλωσσολογικά, ακούγεται η άποψη ότι ο όρος "φυσιοθεραπεία" είναι γλωσσικό σφάλμα και ότι μόνο ο όρος "φυσικοθεραπεία" ειναι ο σωστός. Παρόλαυτά, και οι δυο όροι ειναι αποδεκτοί από τα περισσότερα μεγάλα ελληνικά λεξικά και χρησιμοποιουνται εξισου στα Ελληνικά.

## Πανελλήνιος Σύλλογος Φυσικοθεραπευτών (ΠΣΦ)
Ο Πανελλήνιος Σύλλογος Φυσικοθεραπευτών, ο οποίος πρόσφατα και με μεγάλη καθυστέρηση σε σχέση με τα υπόλοιπα κράτη της Ευρώπης αναβαθμίστηκε σε Νομικό Πρόσωπο Δημοσίου Δικαίου, αποτελεί το συλλογικό όργανο το οποίο αντιπροσωπεύει τους φυσικοθεραπευτές και στοχεύει στη συνολική και κυρίως επιστημονική αναβάθμιση του επαγγέλματος και των παρεχόμενων υπηρεσιών προς τους ασθενείς.

## Ιστορία της Φυσικοθεραπείας
Επί αιώνες ο άνθρωπος χρησιμοποιούσε τις ιδιότητες του ήλιου, της κίνησης και του νερού για να θεραπεύσει τις παθήσεις του. Ωστόσο η φυσικοθεραπεία αναπτύχθηκε σε αυτοτελή θεραπευτικό κλάδο κυρίως μετά τον Α' και περισσότερο τον Β' Παγκόσμιο Πόλεμο εξαιτίας της παρουσίας μεγάλου αριθμού ανθρώπων με σοβαρές αναπηρίες οφειλόμενες αφενός στις πολεμικές κακώσεις και αφετέρου σε ένα βαρύ λοιμώδες νόσημα, την πολιομυελίτιδα για την οποία έως το 1960 περίπου δεν γίνονταν προστατευτικός εμβολιασμός.

## Εξωτερικοί σύνδεσμοι
* Πανελλήνιος Σύλλογος Φυσικοθεραπευτών
* physiotherapy.gr Ηλεκτρονικό περιοδικό
*  European Region of the World Confederation for Physical Therapy
*  World Confederation for Physical Therapy
*  Chartered Society of Physiotherapy
*  American Physical Therapy Association


Κατηγορία:Θεραπευτικές αγωγές
Κατηγορία:Αθλητιατρική
Κατηγορία:Σωματική άσκηση
Ειρήνη (μυθολογία)

Η **Ειρήνη** ήταν σύμφωνα με την ελληνική μυθολογία, θεά των αρχαίων Ελλήνων. Αποτελούσε προσωποποίηση της ειρηνικής κατάστασης των πραγμάτων, θυγατέρα του Δία και της Θέμιδας, θεάς της δικαιοσύνης και αδελφή της Ευνομίας και της Δίκης, με τις οποίες αποτελούσαν τις Ώρες.
## Από την Αρχαία Ελληνική Γραμματεία
Οι Αρχαίοι Έλληνες πολύ συχνά ίδρυαν βωμούς προς αυτήν μετά το πέρας των εχθροπραξιών. Γνωστά της επίθετα ήταν τα: «Γλυκεία», «Βαθύπλουτος», «Πλουτοδότειρα» κ.ά. Ο Ευριπίδης και ο Αριστοφάνης παρουσιάζουν την Ειρήνη στα έργα τους ως φορέα της ευφορίας και του πλούτου. Η αντίστοιχη θεά για τους Ρωμαίους ήταν η Παξ (*Pax*), η λατινική εκδοχή της. Ένα πολύ γνωστό γλυπτό είναι το σύμπλεγμα του Κηφισόδοτου, πατέρα του Πραξιτέλη των αρχών του 4ου αιώνα π.Χ. που αναπαριστά την Ειρήνη να κρατά στην αγκαλιά της τον Πλούτο. Το γλυπτό ήταν στημένο στην Αγορά της Αθήνας, ενώ ρωμαϊκό αντίγραφό του υπάρχει στη Γλυπτοθήκη του Μονάχου.

### Σύμφωνα με τον Ησίοδο

### Σύμφωνα με τον Παυσανία
αριστερά|μικρογραφία|497x497εσ

### Σύμφωνα με τον Αριστοφάνη

## Απαρχές της λατρείας της Ειρήνης
Για το πότε οι αρχαίοι Έλληνες άρχισαν να λατρεύουν την Ειρήνη ως θεά, υπάρχουν δύο γνώμες: Ο Πλούταρχος αναφέρει στον «Βίο του Κίμωνος» ότι οι Αθηναίοι έστησαν για πρώτη φορά βωμό της θεάς, έπειτα από τη νίκη τους στον Ευρυμέδοντα ποταμό. Οι Ισοκράτης και Κορνήλιος Νέπως γράφουν ότι ο βωμός της Ειρήνης στήθηκε για πρώτη φορά, ύστερα από τη νίκη του Τιμοθέου κατά των Λακεδαιμονίων κοντά στη Λευκάδα.


File:Άρµα της θεάς Ειρήνης.jpg|Άρµα της θεάς Ειρήνης στο ανάγλυφο από ψαµµίτη στο στηθαίο. της Πύλης του Βραδεµβούργου, που σχεδιάστηκε από τον Bernhard Rode.


## Παραπομπές


## Δείτε επίσης
* Ο μεγάλος αστεροειδής 14 Ειρήνη (14 Irene), που ανακαλύφθηκε το 1851, πήρε το όνομά του από τη μυθική αυτή θεότητα.

Κατηγορία:Θεότητες της ελληνικής μυθολογίας
Κατηγορία:Θεότητες της δικαιοσύνης
Κατηγορία:Θεότητες της ειρήνης
Ειρήνη και Πλούτος του Κηφισόδοτου

[μικρογραφία|Ρωμαϊκό αντίγραφο του αγάλματος ευρισκόμενο στην  [Γλυπτοθήκη του Μονάχου]]


**Ειρήνη και Πλούτος** ονομάζεται μαρμάρινο άγαλμα των αρχών του 4ου αιώνα π.Χ. που αναπαριστά τη θεά Ειρήνη να κρατά στην αγκαλιά της τον Πλούτο ως βρέφος. 

Δημιουργός του θεωρείται ο Κηφισόδοτος, πατέρας του Πραξιτέλη (ή αδελφός του σύμφωνα με άλλες πηγές). Θεωρείται ως ένα θαυμάσιο έργο, τόσο στην έκφραση, όσο και στην τεχνική παρουσίαση του ενδύματος της Ειρήνης, το οποίο θυμίζει το στυλ των χρόνων του Φειδία. Σήμερα φυλάσσεται στο Εθνικό Αρχαιολογικό Μουσείο στην Αθήνα.

Κατηγορία:Αρχαία ελληνικά αγάλματα
Κατηγορία:Γλυπτοθήκη του Μονάχου
Ονταγουάρα

Η **Ονταγουάρα** () είναι πόλη της Ιαπωνίας της περιφέρειας της Καναγκάουας. Η πόλη ιδρύθηκε την 20η Δεκεμβρίου του 1940. Το 2008, η πόλη είχε πληθυσμό 198.717 και πυκνότητα πληθυσμού 1.748,30 άτομα ανά τετραγωνικό χιλιόμετρο. Η ολική έκταση της πόλης είναι 114,09 τ.χλμ..

## Ιστορία
Η στρατηγική θέση της πόλης στο δρόμο του Τοκάιντο (Tōkaidō), μεταξύ της ορεινής Χακόνε και της ακτής του Σαγκάμι, της έδωσε σημαντικό ρόλο στην ιστορία της Ιαπωνίας. Πριν την περίοδο Έντο το κάστρο της Ονταγουάρας ήταν το κέντρο των πολεμιστών Χογιό (Hōjō clan). Κατά τη διάρκεια της περιόδου Έντο το κάστρο ελεγχόταν από το Τοκάιντο. Σήμερα ένα αντίγραφο του κάστρου στέκει στο λόφο πάνω από την πόλη. Την 15η Αυγούστου η Ονταγουάρα ήταν η τελευταία πόλη της Ιαπωνίας που βομβαρδίστηκε από τους Συμμάχους στον Δεύτερο Παγκόσμιο Πόλεμο.

## Αξιοθέατα
Εκτός από το κάστρο της Ονταγουάρα, η περιοχή αποτελεί κόμβο προς το θέρετρο ιαματικών λουτρών του Χακόνε. 
Η περιοχή Ενούρα είναι γνωστή επίσης για την αφθονία κουμαμόμι, ενός είδους ψαριού που προτιμά καθαρά και διαυγή νερά για την αναπαραγωγή του. Η περιοχή της Ενούρα λόγω της ποιότητας των νερών είναι ιδιαίτερα δημοφιλής για καταδύσεις.


Αρχείο:161223 Odawara Castle Odawara Japan01s3.jpg|Το κάστρο της Ονταγουάρα.
Αρχείο:Tokaido53 Odawara.jpg|Η Ονταγουάρα στα 1830, όπως αποδόθηκε από τον καλλιτέχνη Χιροσίγκε (Hiroshige) στο έργο του *Οι 53 σταθμοί του Τοκάιντο*.


## Παραπομπές


## Εξωτερικοί σύνδεσμοι
* 
* Επίσημη ιστοσελίδα

Κατηγορία:Πόλεις της Ιαπωνίας
Κηφισόδοτος

[thumb|right|220px|''Ρωμαϊκό αντίγραφο του έργου του Κηφισόδοτου «[Ειρήνη και Πλούτος», Γλυπτοθήκη του Μονάχου*]] 
Ο *'Κηφισόδοτος*' (ήκμασε στα χρόνια [[400 π.Χ.]] - [[360 π.Χ.]]) ήταν αρχαίος Έλληνας γλύπτης, πατέρας του [[Πραξιτέλης|Πραξιτέλη]] και παππούς του [[Κηφισόδοτος ο Νεότερος|Κηφισόδοτου του Νεότερου]]. 

Για τον Κηφισόδοτο, πολύτιμες μαρτυρίες μας παρέχει η αρχαία ελληνική γραμματεία, συμπληρώνοντας την αρχαιολογική μαρτυρία. Ο Παυσανίας και ο Πλίνιος περιγράφουν τα έργα του:

Παυσ., 8, 30, 10: ταυτης της στοας (:Αριστανδρείου εν Μεγαλοπόλει) εστιν εγγυτάτω ως προς ήλιον ανίσχοντα ιερόν Σωτηρος επίκλησιν Διός. κεκόσμηται δε πέριξ κίοσι.... καθεζομένω δε τω Διί εν θρόνω παρεστήκασι τη μεν η Μεγάλη πΟλις, εν αριστερά δε Αρτέμιδος Σωτείρας αγαλμα. ταυτα με λίθου του Πεντελησίου Αθηναιοι Κηφισόδοτος και Ξενοφών ειργάσαντο.

Plin., NH 34,74,2: Cephisodotus (fecit) Minervam mirabilem in portu Atheniensium et aram ad templum Iovis Servatoris in eodem portu, cui pauca conparantur... 

Παυσ., 9, 16, 1: ...Θηβαίοις δε μετά του Άμμωνος το ιερόν οιωνοσκοπείον τε Τειρεσίου καλούμενον, καί πλησίον Τύχης εστίν ιερόν... φέρει μεν δη Πλουτον παιδα. ως δε Θηβαιοι λέγουσι, χειρας μεν του αγάλματος και πρόσωπον Ξενοφών ειργάσατο Αθηναιος, Καλλιστόνικος δε τα λοιπά επιχώριος. σοφόν μεν δη και τουτοις το βούλευμα, εσθειναι Πλουτον ες τας χειρας άτε μητρί ή τροφω τη Τύχη. σοφόν δε ουχ ήσσον Κηφισοδότου. και γαρ ουτος της Ειρήνης το άγαλμα Αθηναίοις Πλουτον έχουσαν πεποίηκεν. 

Παυσ., 1, 8, 2: μετα δε τας εικόνας των επωνύμων εστιν αγάλματα θεων, Αμφιάραος και Ειρήνη φέρουσα Πλουτον παιδα

Ο εικονογραφικός τύπος της Ειρήνης με την παιδική μορφή του Πλούτου στην αγκαλιά αναγνωρίστηκε το 1859 σε ένα ρωμαϊκό αντίγραφο, που βρέθηκε στην Villa Albani της [[Ρώμη]]ς και απόκειται στην Εθνική [[Γλυπτοθήκη του Μονάχου]] (αρ. κατ. 219). Η Ειρήνη ως [[κουροτρόφος]] θεότητα είναι γνωστή από την τραγωδία "Βάκχαι" του [[Ευριπίδης|Ευριπίδη]]. Ο προσωποποιημένος Πλούτος εμφανίζεται για πρώτη φορά στην ομώνυμη κωμωδία του [[Αριστοφάνης|Αριστοφάνη]], το έτος 388 π.Χ. Η χρονολογία αυτού του δράματος μας παρέχει το *terminus post quem'' για την χρονολόγηση του αγάλματος. 

## Βιβλιογραφία
*Cl. Rolley, La Sculpture grecque II (Paris 1999) 212-214.
*J. Overbeck, Dia antiken Schriftquellen (Leipzig 1868) 219-220.

## Παραπομπές


Κατηγορία:Έλληνες γλύπτες
Κατηγορία:Αρχαίοι Έλληνες γλύπτες
Κατηγορία:Αρχαίοι Αθηναίοι
Νήσοι Ίζου

thumb| Χάρτης των νήσων Ίζου
Οι **Νήσοι Ίζου** (, *Izu-shotō*) είναι ένα σύμπλεγμα ηφαιστειογενών νησιών που εκτείνονται νοτιοανατολικά της χερσονήσου Ίζου του Χονσού στην Ιαπωνία. Διοικητικά ανήκουν στην περιφέρεια του Τόκυο. Υπάρχουν δύο πόλεις και 6 χωριά. Η Ίζου-Οσίμα (Izu Ōshima) ή απλά Οσίμα (Ō-shima) αποτελεί το μεγαλύτερο νησί του συμπλέγματος. 

Παρότι τα νησιά παραδοσιακά ονομάζονται τα 7-Ίζου στην πραγματικότητα υπάρχουν πολύ περισσότερα νησιά και νησίδες. Η Μητροπολιτική κυβέρνηση της περiφέρειας του Τόκυο επίσημα τα αριθμεί 9 από τον Βορρά προς τον Νότο: 

* Ίζου Οσίμα (Izu Ōshima)
* Νήσος Τοσίμα (To-shima)
* Νιιτζίμα (Nii-jima)
* Σικινετζίμα (Shikine-jima)
* Κοζουσίμα (Kōzu-shima)
* Μιγιακετζίμα (Μιyake-jima)
* Μικουρατζίμα (Mikura-jima)
* Χατσιτζοτζίμα (Hachijō-jima) και Χατσιτζοκοτζίμα (Hachijōko-jima)
* Αογκασίμα (Aoga-shima)

Και τα εννιά νησιά αποτελούν τμήμα του Εθνικού Πάρκου Φούτζι-Χακόνε-Ίζου. Ψάρεμα και σπορ πραγματοποιούνται καθόλη τη διάρκεια του χρόνου και τα περισσότερα πλοία είναι ελλιμενισμένα στην Χερσόνησο Ίζου

Τα νησιά Ίζου Οσίμα και η Χατσιτζοτζίμα αποτελούν δύο πόλεις ενώ τα υπόλοιπα 7 νησιά σχηματίζουν 6 χωριά με τη Νιτζίμα και την Σικινετζίμα να σχηματίζουν ένα χωριό.

Η ηφαιστειακή δραστηριότητα είναι πολύ συχνή στην περιοχή. Η έκρηξη του Μυοτζίν-σο (Myojin-sho) το 1953 ευθύνεται για τον θάνατο 31 ανθρώπων όταν το ερευνητικό σκάφος *Κάιρο Μαρού Νο. 5* βυθίστηκε. Η ηφαιστειακή δραστηριότητα με την απελευθέρωση τοξικών αερίων ευθύνεται για την εκκένωση της Μιγιακετζίμα το 2000. Τον Φεβρουάριο του 2005, οι κάτοικοι επιτράπησαν να επιστρέψουν στο νησί με μάσκες αερίων για την περίπτωση υποτροπής του ηφαιστείου.

Κατά τη διάρκεια της περιόδου Έντο τα νησιά Νιιτζίμα, Μιγιακετζίμα και Χατσιτζοτζίμα λειτούργησαν ως χώροι εξορίας για εγκληματίες.

## Εικόνες

Image:Location_IzuIlands.jpg|Χάρτης με την γενικότερη τοποθεσία των νησιών
Image:MiyakeFromKozuTyoJpDec04-01.jpg|Μιγιακετζίμα από την Κοζουσίμα


Κατηγορία:Νησιά της Ιαπωνίας
Φούτζι (πόλη)

thumb|<Center>Ο Σιδηροδρομικός Σταθμός Γιοσιουάρα</Center>
To **Φούτζι** () , *Fuji-shi*) είναι μία πόλη της Ιαπωνίας στην περιφέρεια Σιζουόκα. Το 2003, η πόλη είχε πληθυσμό 236.706 ανθρώπων και πυκνότητα πληθυσμού 1.105,64 άτομα ανά τ.χλμ.. Η ολική έκταση της πόλης είναι 214,09 τ.χλμ. Η πόλη ιδρύθηκε την 11η Νοεμβρίου 1966 και είναι ένα σπουδαίο βιομηχανικό κέντρο στην ανατολική περφέρεια της Σιζουόκα. Είναι η βάση πλήθους βιομηχανιών χαρτιού. Γειτονεύει με το Εθνικό Πάρκο Φούτζι-Χακόνε-Ίζου.

## Φεστιβάλ
* Το *Μπισαμόντεν* φέστιβαλ είναι ένα από τα μεγαλύτερα φεστιβάλ θεάτρου της Ιαπωνίας. 
* Το *Γιοσιουάρα Τζιόν* φεστιβάλ πραγματοποιείται κάθε δεύτερο Σαββατοκύριακο του Ιουνίου.  
* Το *Καριγκάνε* φεστιβάλ πραγματοποιείται την περίοδο του *Ακρικανεζουτούμι* το Φθινόπωρο στην μνήμη των θυμάτων της πλημμύρας

## Παραπομπές


## Εξωτερικοί σύνδεσμοι

* Επίσημη ιστοσελίδα Φούτζι

Κατηγορία:Πόλεις της Ιαπωνίας
Τοκάιντο (δρόμος)

[thumb|270px|right|Νισσάκα, ο 25ος σταθμός του Τοκάιντο, όπως αποδόθηκε από τον διάσημο [ουκίγιο-ε καλλιτέχνη Χιροσίτζε ]]

Ο **Τοκάιντο** (東海道) ήταν ο πιο σημαντικός από τους 5 κύριους δρόμους της περιόδου Έντο, που συνδέει το Έντο (Σημερινό Τόκυο) και το Κυότο της Ιαπωνίας. Αντίθετα από τους εσωτερικούς δρόμους, και τον πολύ περισσότερο χρησιμοποιούμενο δρόμο Νακασέντο (Nakasendō), ο Τοκάιντο διέσχιζε την ανατολική ακτή του Χονσού. Το όνομά του στην ιαπωνική γλώσσα σημαίνει Ανατολικός παραθαλάσσιος δρόμος.

Το ταξίδι μέσω του Τοκάιντο ήταν ένα πολύ δημοφιλές θέμα για την τέχνη και την λογοτεχνία της εποχής. Ο διάσημος ουκίγιο-ε καλλιτέχνης Χιροσίτζε (Hiroshige) ζωγράφισε τον Τοκάιδο σε πολλά έργα του και ο ποιητής Μπασό (Matsuo Bashō) ταξίδεψε στο δρόμο και έγραψε πολλά ποιήματα εμπνευσμένος από το δρόμο. Πολλοί οδηγοί αξιοθέατων του Τοκάιντο τυπώθηκαν την εποχή εκείνη μιας και υπήρχε μια τάση για τουριστικά βιβλία και οδηγούς με εικόνες στην Ιαπωνία. Επίσης πολλά μυΘιστορήματα γράφηκαν εμπνευσμένα από τον δρόμο όπως το *Hizakurige* του Τζιπένσια Ικκου (Jippensha Ikku). 

Σήμερα ο διάδρομος του Τοκάιντο είναι ο πιο πολυσύχναστος δρόμος της Ιαπωνίας που συνδέει την μητροπολιτική περιοχή του Τόκυο, τη Γιοκοχάμα, τη Ναγκόγια, το Κυότο και την Οζάκα.

Ο αυθεντικός Τοκάιντο δρόμος είχε 53 σταθμούς μεταξύ του Τόκυο και του Κυότο. 

## Εξωτερικοί Σύνδεσμοι
* Walk the Tokaido - μια διαδραστική περιήγηση στο δρόμο του Τοκάιντο.
* Travel Tokaido 
* Το παλιό Τοκάιντο 
* Οι 53 Σταθμοί του Τοκάιντο, Άντο Χιροσίτζε

Κατηγορία:Ιστορία της Ιαπωνίας